Diari Oficial de la Generalitat Valenciana


Sumari del DOGV 6044, del 26-06-2009 (2009/7391)

ORDE de 15 de juny de 2009, de la Conselleria d'Educació, per la qual es convoquen ajudes per a fomentar l'accés de les alumnes a les ensenyances de Formació Professional Inicial del sistema educatiu corresponents a la família professional de Fabricació Mecànica en centres educatius públics i privats concertats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6044

Data del DOGV
:   26-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7391


Data del document
:   15-06-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * accés a l'educació
    * ensenyament professional
    * suport econòmic
    * dona
    * assignació per estudis

ORDE de 15 de juny de 2009, de la Conselleria d'Educació, per la qual es convoquen ajudes per a fomentar l'accés de les alumnes a les ensenyances de Formació Professional Inicial del sistema educatiu corresponents a la família professional de Fabricació Mecànica en centres educatius públics i privats concertats de la Comunitat Valenciana. [2009/7391]
La Generalitat de la Comunitat Valenciana, dins del Pla d'Igualtat d'Oportunitats entre hòmens i dones, té entre els objectius potenciar iniciatives educatives i culturals en el sistema educatiu que afavorisquen la igualtat d'oportunitats.
La Conselleria d'Educació considera convenient enfortir la vinculació entre la formació i el teixit productiu en la planificació i el desenrotllament de la Formació Professional, i millorar l'aprofitament de les oportunitats laborals per a hòmens i dones en tots els àmbits de la vida, a través de mesures concretes dirigides a eliminar qualsevol discriminació.
Esta convocatòria tracta de potenciar entre les jóvens de la Comunitat Valenciana que cursen cicles formatius de Grau Mitjà i Superior de Formació Professional Inicial de la família professional de Fabricació Mecànica, perquè es tracta d'una família professional que ha experimentat una progressiva disminució d'alumnat en els últims anys i, no obstant això, els titulats gaudixen de bona inserció professional. A més, es tracta d'una família professional amb escassa presència femenina.
La combinació dels tres factors, -escassa matrícula, elevada inserció professional i escassa presència femenina- porta a la conclusió que cal fomentar la incorporació de la dona en un nínxol amb potencial elevat per mitjà d'ajudes que afavorisquen esta incorporació.
Per tot això, en virtut de les competències que em conferix l'article 28.e de la Llei 5/1983, de 30 de desembre, del Consell, i vista la proposta de la directora general d'Avaluació, Innovació i Qualitat Educativa i de la Formació Professional, de data 20 de maig de 2009, i de conformitat amb esta
ORDENE
Primer
Convocar ajudes per a fomentar l'accés de les alumnes a cicles formatius de Grau Mitjà i Superior de Formació Professional Inicial de la família professional de Fabricació Mecànica, en centres educatius públics i privats concertats de la Comunitat Valenciana.
És normativa d'aplicació a esta convocatòria la Llei 38/2003, de 17 de novembre, General de Subvencions, el Decret Legislatiu de 26 de juny de 1991, del Govern valencià, pel que s'aproven el Text Refòs de la Llei d'Hisenda Pública de la Generalitat Valenciana i el Reial Decret 887/2006, de 21 de juliol, Reglament General de Subvencions.
Segon
Aprovar les bases per les quals es regix esta convocatòria, incloses en l'annex I d'esta orde.
Annex II. Sol·licitud.
Annex III. Certificat del centre educatiu.
Annex IV. Declaració complementària del conjunt d'ajudes sol·licitades o concedides.
Annex V. Acceptació de l'ajuda.
Annex VI. Manteniment de tercers.
Tercer
Les ajudes es concediran amb càrrec a la línia T7416000 de l'aplicació pressupostària 94.15.98.648.13.8, per un import total màxim de 50.000 euros, finançat en un 60% pel Ministeri d'Educació, Política Social i Esport (aplicació pressupostària 25.24.629P.703) i en un 40% per la Conselleria d'Educació.
L'ajuda que rebrà cada beneficiària es calcularà per prorrateig de l'import global màxim de 50.000 euros, a distribuir entre totes les beneficiàries, amb el límit màxim de 600 euros per beneficiària.
El gaudi d'estes ajudes és compatible amb d'altres de caràcter general amb càrrec a fons públics.
DISPOSICIONS FINALS
Primera
Es delega en la directora general d'Avaluació, Innovació i Qualitat Educativa i de la Formació Professional, la facultat per a concedir les ajudes i se l'autoritza perquè dicte les resolucions necessàries per a l'execució d'esta orde, així com a abonar els gastos que es produïsquen, si és el cas, amb motiu de l'entrega de les ajudes.
Segona
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta convocatòria no cal que es notifique a la Comissió Europea per no reunir tots els requisits de l'apartat 1 de l'article 87 del Tractat CE. Els destinataris no tenen la condició d'empresa a què es reporte avantatge econòmic, ja que es tracta de persones físiques que no exercixen cap activitat econòmica, i no existix falsejament de la competència, ja que no afecta els intercanvis comercials.
Tercera
Esta orde produirà efectes l'endemà de ser publicada en el Diari Oficial de la Comunitat Valenciana.
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra esta orde, que posa fi a la via administrativa, es podrà interposar potestativament recurs de reposició, o bé, plantejar directament recurs contenciós administratiu en els terminis i davant dels òrgans següents:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser publicada.
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.
València, 15 de juny de 2009
El conseller d'Educació,
ALEJANDRO FONT DE MORA TURÓN
ANNEX I
Bases
Una. Objecte
L'objecte d'esta orde és la regulació de les bases i la convocatòria d'ajudes per a fomentar l'accés de les alumnes al primer curs dels cicles formatius de Grau Mitjà o Superior de la família professional de Fabricació Mecànica en centres públics i privats concertats.
Dos. Requisit
1. Podran sol·licitar estes ajudes les alumnes que es matriculen per primera vegada en el curs escolar 2009/2010 en algun cicle formatiu complet de Grau Mitjà o Superior de la família professional de Fabricació Mecànica, en centres públics o privats concertats que impartisquen estes ensenyances concertades, i utilitzar l'imprés que figura com a annex II. Les sol·licituds estaran dirigides a la Conselleria d'Educació i seran firmades per les sol·licitants.
Si la sol·licitud no reunix els requisits exigits, es requerirà a la interessada perquè en un termini de deu dies esmene la falta o acompanye els documents preceptius, amb indicació que, si així no ho fera, es considerarà desistida la seua petició, prèvia resolució que haurà de ser dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Les sol·licituds hauran d'anar acompanyades de la documentació següent:
Fotocòpia compulsada del DNI, o NIE, o permís de residència o visat d'estudis.
Fotocòpia compulsada del justificant de matrícula.
Annexos III, IV, V i VI, degudament omplits.
3. Així mateix, les interessades hauran de reunir els requisits establits en l'article 13 de la Llei 38/2003, de 17 de novembre, General de Subvencions.
Tres. Termini i lloc de presentació de les sol·licituds
Les sol·licituds es presentaran preferentment en el Registre General de la Conselleria d'Educació, o en les direccions territorials d'Educació. També es podran presentar en els llocs i segons els procediments que indica l'article 38 de la Llei 30/1992, de 26 de novembre, de Règim Jurídic Administratiu Comú, des de l'1 al 30 de setembre de 2009, inclusivament.
Quatre. Selecció
1. L'òrgan instructor d'esta convocatòria serà l'Àrea de Formació Professional, que exercirà les funcions establides en l'art. 24 de la Llei 38/2003, de 17 de novembre, General de Subvencions.
2. Per a la valoració de les sol·licituds es constituirà una comissió designada per la directora general d'Avaluació, Innovació i Qualitat Educativa i de la Formació Professional i integrada per: el president, que serà el cap d'Àrea de Formació Professional o persona en qui delegue; un secretari/ària, funcionari/ària de la Direcció General d'Avaluació, Innovació i Qualitat Educativa i de la Formació Professional, amb veu però sense vot; un representant de la Inspecció Educativa; i un director d'un centre docent en què no s'impartisquen cicles de la família professional de Fabricació Mecànica.
3. Perquè la comissió quede constituïda de forma vàlida hauran d'actuar tots els membres.
Vistes les sol·licituds presentades, la comissió de valoració comprovarà que les sol·licituds reunixen tots els requisits i elaborarà un informe que servirà de base perquè l'Àrea de Formació Professional eleve la proposta d'adjudicació de les ajudes a la directora general d'Avaluació, Innovació i Qualitat Educativa i de la Formació Professional.
D'acord amb la proposta formulada per l'Àrea de Formació Professional, la directora general d'Avaluació, Innovació i Qualitat Educativa i de la Formació Professional resoldrà per delegació del conseller d'Educació fins al 4 de desembre de 2009. En cas contrari, les interessades hauran d'entendre desestimades les seues sol·licituds.
4. La resolució d'esta convocatòria serà objecte de publicació en el Diari Oficial de la Comunitat Valenciana, d'acord amb allò previst per l'article 18.1 de la Llei 38/2003, de 17 de novembre, General de Subvencions.
Cinc. Abonament de les ajudes
L'abonament de les ajudes s'efectuarà en un sol pagament, a través del compte bancari corresponent, abans del 31 de desembre de 2009.
Tota alteració de les condicions tingudes en compte per a la concessió de les ajudes podrà donar lloc a la modificació de la resolució de concessió.
Sis. Obligacions de les beneficiàries
Les alumnes beneficiàries de les ajudes objecte d'esta convocatòria, compliran les obligacions establides en l'article 14 de la Llei 38/2003, de 17 de novembre, General de Subvencions.
Set. Pèrdua de l'ajuda
1. L'incompliment total o parcial de qualsevol de les condicions establides en esta orde, així com la falta de seguiment de les avaluacions contínues durant el curs escolar, constituiran causa determinant de revocació de l'ajuda i el seu reintegrament per part de la beneficiària.
2. La falsedat de dades o la falsificació de documents, tindrà com a conseqüència la pèrdua dels drets de la sol·licitant i la corresponent devolució de la quantitat total percebuda, sense perjuí d'altres responsabilitats que pogueren derivar-se'n després de la resolució del corresponent expedient.
3. Sense perjuí de l'anterior, constituiran causes de reintegrament les previstes en l'article 37 de la Llei 38/2003, de 17 de novembre, General de Subvencions.
Huit. Informació i difusió
La Inspecció Educativa informarà i assessorarà els centres educatius en l'aplicació d'esta orde i vetlarà per l'estricte compliment.
Els directors dels centres educatius establiran les mesures necessàries perquè esta orde siga coneguda pels membres de la comunitat educativa.ANNEX III
Certificat del centre educatiu
El senyor/sra, director/a del centre, amb domicili, localitat, província,
CERTIFICA:
Que l'alumna està matriculada en el curs, per primera vegada en el primer curs del cicle.............., corresponent a la família professional de Fabricació Mecànica, i que les dades que figuren en este imprés van ser confrontades amb els documents corresponents. A més, l'alumna reunix tots els requisits establits en esta orde.
El/la director/a
Segell del centre